
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 222
                                                          din 28 decembrie 2017
   privind folosința cu titlu gratuit a Sălii de Sport ,,Radu Voina” de către Asociația Club Sportiv Antal 
      Liviu & Alex Sighișoara pentru desfășurarea Turneului de fotbal pentru copii „Cupa Liviu Antal”, 

ediția a IV-a, în perioada 27 – 28 ianuarie 2018

   
 Consiliul Local al Municipiului Sighişoara, întrunit în şedinţă ordinară, 
 Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 32.621/05.12.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere cererea formulată de Asociația Club Sportiv Antal Liviu & Alex Sighișoara, înregistrată la Municipiul Sighișoara sub nr. 30.467/13.11.2017, prin care solicită punerea la dispoziție, cu titlu gratuit, a Sălii de Sport ,,Radu Voina”, în perioada 27 – 28 ianuarie 2018, pentru desfășurarea Turneului de fotbal pentru copii „Cupa Liviu Antal”, ediția a IV-a, organizat de Asociația Club Sportiv Antal Liviu & Alex Sighișoara;


Având în vedere oportunitatea și necesitatea sprijinirii organizării acestui campionat, în scopul promovării sportului, în general, și a sportului sighișorean, în special, precum și pentru susținerea activităților și proiectelor derulate și organizate de Asociația Club Sportiv Antal Liviu & Alex Sighișoara;

Având în vedere prevederile art. 858 - 870, art. 874 şi art. 875 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, potrivit cărora „consiliile locale şi consiliile judeţene pot da în folosinţă gratuită, pe termen limitat, bunuri mobile şi imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice”;

Având în vedere prevederile Legii nr. 69/2000, legea educaţiei fizice și sportului, cu modificările şi completările ulterioare;

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 32.620/05.12.2017, prin care se propune aprobarea folosinței cu titlu gratuit a Sălii de Sport ,,Radu Voina” de către Asociația Club Sportiv Antal Liviu & Alex Sighișoara, pentru desfășurarea Turneului de fotbal pentru copii „Cupa Liviu Antal”, ediția a IV-a, în perioada 27 – 28 ianuarie 2018, turneu organizat de Asociația Club Sportiv Antal Liviu & Alex Sighișoara, îndeplinindu-se prevederile legale în acest sens;
Având în vedere amendamentul formulat în plenul şedinţei ordinare a Consiliului Local Sighişoara de către domnul consilier local Șoneriu Mihai - Marcel, amendament însuşit şi votat de către membrii Consiliului Local Sighişoara;

Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c” şi „d”, (5) lit. „a”, (6) lit. „a” pct. 6 şi (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu modificările şi completările ulterioare,
                                                                   H O T Ă R Ă Ş T E:
Art. 1. (1) Se aprobă folosința cu titlu gratuit a Sălii de Sport ”Radu Voina”, de către Asociația Club Sportiv Antal Liviu & Alex Sighișoara, pentru desfășurarea Turneului de fotbal pentru copii „Cupa Liviu Antal”, ediția a IV-a, în perioada 27 – 28 ianuarie 2018, turneu organizat de Asociația Club Sportiv Antal Liviu & Alex Sighișoara.

(2) Totodată, se aprobă folosința cu titlu gratuit a Sălii de Sport a Școlii Gimnaziale ”Zaharia Boiu”, de către Asociația Club Sportiv Antal Liviu & Alex Sighișoara, pentru desfășurarea Turneului de fotbal pentru copii „Cupa Liviu Antal”, ediția a IV-a, în perioada 27 – 28 ianuarie 2018, turneu organizat de Asociația Club Sportiv Antal Liviu & Alex Sighișoara, ca urmare a amendamentului formulat în plenul şedinţei ordinare a Consiliului Local Sighişoara de către domnul consilier local Șoneriu Mihai - Marcel, amendament însuşit şi votat de către membrii Consiliului Local Sighişoara.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului şi Biroul Administrarea Bazelor Sportive din cadrul Municipiului Sighişoara, Asociația Club Sportiv Antal Liviu & Alex Sighișoara și Școala Gimnazială ”Zaharia Boiu”.
Art. 3. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel      
                                Contrasemnează/Avizat pentru legalitate

                   SECRETAR,



                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Arhitectul Șef;
  2 ex. Direcția Administrarea Patrimoniului;

  1 ex. Biroul Administrarea Bazelor Sportive;

  1 ex. Asociația Club Sportiv Antal Liviu & Alex Sighișoara;

  1 ex. Școala Gimnazială ”Zaharia Boiu”.
12 ex.

B.A. 
